**LĒMUMS**

Liepājā

|  |  |
| --- | --- |
| 2021.gada 14.oktobrī |  Nr.376/12(prot. Nr.12, 5.§) |

Par Bērnu atbalsta centru “Dzintari”

Pamatojoties uz likuma “Par pašvaldībām” 41.panta pirmās daļas 4.punktu, Sociālo pakalpojumu un sociālās palīdzības likuma 20.panta pirmo daļu, 22.panta 2.punktu un 28.panta pirmās daļas 1.punktu, Bērnu tiesību aizsardzības likuma 37.panta ceturto un piekto daļu, Ministru kabineta 2017.gada 13.jūnija noteikumu Nr.338 “Prasības sociālo pakalpojumu sniedzējiem” 26., 27. un 28.punktu, Kurzemes plānošanas reģiona deinstitucionalizācijas plānu 2017.-2020.gadam, izskatot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas 2021.gada 7.oktobra lēmumu (sēdes protokols Nr.9), Liepājas valstspilsētas pašvaldības dome **nolemj:**

 1. Atbalstīt Liepājas pilsētas pašvaldības iestādes “Liepājas pilsētas Domes Sociālais dienests” sociālās institūcijas Bērnunams nosaukuma “Bērnunams” maiņu uz nosaukumu “Bērnu atbalsta centrs “Dzintari”” ar 2021.gada 1.decembri.

 2. Noteikt, ka Liepājas pilsētas pašvaldības iestādes “Liepājas pilsētas Domes Sociālais dienests” Bērnu atbalsta centrs “Dzintari” sniedz šādus sociālos pakalpojumus:

 2.1. ģimeniskai videi pietuvinātu ilgstošas sociālās aprūpes un sociālās rehabilitācijas pakalpojumu bērniem bāreņiem un bez vecāku gādības palikušiem bērniem vecumā no diviem līdz astoņpadsmit gadiem;

 2.2. īslaicīgu sociālās aprūpes un sociālās rehabilitācijas pakalpojumu krīzes situācijā nokļuvušiem bērniem vecumā no diviem līdz astoņpadsmit gadiem.

 3. Uzdot Liepājas pilsētas pašvaldības iestādes “Liepājas pilsētas Domes Sociālais dienests” direktorei līdz 2021.gada 1.decembrim:

 3.1. apstiprināt Liepājas pilsētas pašvaldības iestādes “Liepājas pilsētas Domes Sociālais dienests” Bērnu atbalsta centra “Dzintari” nolikumu;

 3.2. veikt darbības izmaiņu izdarīšanai Sociālo pakalpojumu sniedzēju reģistrā atbilstoši lēmuma 1. un 2.punktam.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Juridiskajai daļai, Izpilddirektora birojam, Liepājas pilsētas Domes Sociālajam dienestam |